Żagħżugħ ta’ 26 sena li joqgħod il-Gżira qed isofri feriti gravi wara li tilef il-kontroll tal-mutur fi Triq il-Kosta. Il-Pulizija qalulna li l-inċident seħħ għall-ħabta tal-11am. Il-mutur kien qed jinstaq mid-direzzjoni tas-Salini lejn Baħar iċ-Ċagħaq, meta s-sewwieq tal-mutur tilef il-kontroll bil-konsegwenza li ħabat fil-barrikati. Fuq il-post issejħet ambulanza li ħadet lis-sewwieq l-Isptar Mater Dei għall-kura. Il-kundizzjoni tiegħu għada mhux magħrufa. Għal xi ħin t-triq ingħalqet għat-traffiku, fejn issa nfetħet karreġġjata waħda fid-direzzjoni ta’ Baħar iċ-Ċagħaq. Il-pulizija infurmaw lill-pubbliku biex isuqu bil-mod minħabba xi żjut li jista’ jkun hemm fit-triq.